Hr. formand, denne katastrofe ved minen i Rumænien omfatter et stort hydrogeologisk område med floder og vandløb i Rumænien, Ungarn, Serbien og Bulgarien. 100.000 m3 cyanidforgiftet vand og store mængder tungmetaller, der er lækket ud i økosystemet, vil få uoverskuelige konsekvenser for beboerne i området i meget lang tid fremover og også for dyre- og plantelivet, landbruget, turismen, hele økosystemet og den biologiske kompleksitet.